text: РЕШЕНИЕ (ЕС) 2015/116 НА СЪВЕТА
  от 26 януари 2015 година
  за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз (ДФЕС), и по-специално член 300, параграф 3 и член 305 от него,
  като взе предвид Решение 2014/930/ЕС на Съвета от 16 декември 2014 г. за определяне на състава на Комитета на регионите (1),
  като взе предвид предложенията, направени от всяка държава членка,
  като има предвид, че:
  (1)
  Член 300, параграф 3 ДФЕС изисква членовете и заместник-членовете на Комитета на регионите да са представители на регионалните и местните власти и освен това или да са на изборна длъжност в рамките на дадена регионална или местна власт, или да носят политическа отговорност пред изборен орган.
  (2)
  Член 305 ДФЕС предвижда членовете на Комитета на регионите и равен брой заместници да се назначават от Съвета за срок от пет години в съответствие с предложенията, направени от всяка държава членка.
  (3)
  Мандатът на членовете и заместник-членовете на Комитета на регионите изтича на 25 януари 2015 г., поради което следва да бъдат назначени нови членове и заместник-членове.
  (4)
  Това назначаване ще да бъде последвано на по-късна дата от назначаването на останалите членове и заместник-членове, чиито кандитатури не бяха изпратени на Съвета преди 22 януари 2015 г.,
  ПРИЕ НАСТОЯЩОТО РЕШЕНИЕ:
  Член 1
  В Комитета на регионите се назначават за периода от 26 януари 2015 г. до 25 януари 2020 г.:
  -
  за членове - лицата, включени в списъка за съответната държава членка в приложение I;
  -
  за заместник-членове - лицата, включени в списъка за съответната държава членка в приложение II.
  Член 2
  Настоящото решение влиза в сила в деня на приемането му.
  Съставено в Брюксел на 26 януари 2015 година.